WICE อู้ฟู่! กำไรโตก้าวกระโดด
การกลับมาของราคาหุ้น WICE เป็นไปในทิศทางเดียวกับการกลับมาเติบโตแข็งแกร่งของกำไรสุทธิในไตรมาส 1 ปี 2563 ที่โตก้าวกระโดด
การกลับมาของราคาหุ้น WICE เป็นไปในทิศทางเดียวกับการกลับมาเติบโตแข็งแกร่งของกำไรสุทธิในไตรมาส 1 ปี 2563 ที่โตก้าวกระโดด
23 พ.ค. 2563

คุณค่าบริษัท
ร้อนแรงจริงๆ กับราคาหุ้นบนกระดานของ WICE หรือ บริษัท ไวส์ โลจิสติกส์ จำกัด (มหาชน) การกลับมาของราคาหุ้น WICE เป็นไปในทิศทางเดียวกับการกลับมาเติบโตแข็งแกร่งของกำไรสุทธิในไตรมาส 1 ปี 2563 ที่โตก้าวกระโดดถึง 158.60% เลยทีเดียว โดยผลการดำเนินงานไตรมาส 1 สิ้นสุดวันที่ 31 มีนาคม 2563 บริษัทมีรายได้รวมขยับขึ้นมาอยู่ที่ 656.62 ล้านบาท จากงวดเดียวกันของปีก่อน 482.97 ล้านบาท ส่งผลให้บริษัทมีกำไรขยับขึ้นมาอยู่ที่ 30.27 ล้านบาท หรือ 0.05 บาทต่อหุ้น จากงวดเดียวกันของปีก่อน 11.65 ล้านบาท หรือ 0.02 บาทต่อหุ้น
ผลกำไรเติบโตอย่างแข็งแกร่งเนื่องจากบริษัทมีรายได้ที่เพิ่มขึ้นในกลุ่มลูกค้าอิเล็กทรอนิกส์ในส่วนงานการขนส่งสินค้าทางอากาศ และรายได้เพิ่มขึ้นจากส่วนงานขนส่งทางบกข้ามพรมแดน ประกอบกับส่วนงานบริการขนส่งทางบกข้ามพรมแดนมีกระบวนการในการบริหารจัดการต้นทุนให้มีประสิทธิภาพมากยิ่งขึ้น มีผลทำให้งานขนส่งทางบกข้ามแดนมีความสามารถในการทำกำไรเพิ่มขึ้นจากปีก่อน
ขณะเดียวกันยังคงวิเคราะห์ต่อเนื่องว่าไตรมาส 2 ปี 2563 ยังคงดีต่อเนื่อง จากการขนส่งทางอากาศและ ETL ยังเป็นตัวสร้างการเติบโตอยู่ และจะเพิ่มทุนใน ETL เพื่อขยายธุรกิจและเพิ่มการขนส่งแบบ LTL (ไม่เต็มตู้) เพื่อขยายฐานลูกค้าและให้มาร์จิ้นดีขึ้น อีกทั้งเข้าซื้อหุ้นไวส์ฯ (สิงคโปร์) อีก 30% เป็น 100% ตั้งแต่ 5 พ.ค. 2563 จะทำให้รับรู้กำไรเพิ่มปีละ 18 ล้านบาท ส่วนในจีนที่ตั้งสาขาใหม่เซินเจิ้นจะสนับสนุนการเติบโตให้ดีขึ้นและอาจเปิดสาขาเพิ่มให้ครอบคลุมมากขึ้น
นอกจากนั้นนักวิเคราะห์ยังประมาณการทั้งปี ผลักดันมาจากตลาดอิเล็กทรอนิกส์ฟื้นตัว หลังสงครามการค้าจีน – สหรัฐฯคลี่คลาย กอปรกับหน่วยงานที่จีน/ฮ่องกงให้บริการลูกค้าได้อย่างดีในช่วงเกิด COVID-19 จึงได้ลูกค้าใหม่จำนวนหนึ่งในราคาบริการที่สูงขึ้น ทำให้ปริมาณขนส่งทางอากาศ (Air Freight) ฟื้นตัวได้แรง  และการปรับกลยุทธ์เลือกชนิดสินค้า ขาไป-ขากลับ ให้สอดคล้องกับตู้คอนเทนเนอร์ให้บริการของธุรกิจขนส่งสินค้าข้ามพรมแดน (Cross boarder โดย ETL) ผนวกกับการฟื้นตัวของจีนในเดือน มี.ค. 2563 ทำให้ ETL พลิกมีกำไรครั้งแรกเพิ่มขึ้น 10 ล้านบาทในไตรมาสเดียว
อย่างไรก็ตาม บล.เมย์แบงก์ กิมเอ็งฯ มีการคาดการณ์กำไรทั้งปี 2563 ถูกปรับขึ้นเป็น 47% โดยมีกำไรสุทธิราว 125 ล้านบาท เพิ่มขึ้น 101% จากงวดเดียวกันของปีก่อน กลายเป็นหุ้นที่มีการเติบโตชนะอุตสาหกรรมที่หดตัวรุนแรงจาก COVID-19 และเมื่ออิง P/E เฉลี่ย 3 ปี 20 เท่า ตามเดิม
ดังนั้นคงคำแนะนำ “ซื้อ” ราคาเป้าหมาย 3.84
…
ผู้ถือหุ้นรายใหญ่